1997R1599 — SK — 01.05.2004 — 004.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

Zmenené a doplnené:







(*) Tento akt nebol zatiaľ uverejnený v slovenčine.









▼B

▼M4

NARIADENIE KOMISIE (ES) č. 1599/97

z 28. júla 1997,

ktoré ustanovuje podrobné pravidlá uplatňovania systému minimálnych cien pre určité druhy drobnoplodého ovocia s pôvodom v Bulharsku a Rumunsku

▼B







KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 3066/95 z 22. decembra 1995 stanovujúce určité ústupky vo forme colných kvót spoločenstva na určité poľnohospodárske produkty a umožňujúce úpravu ako autonómne a prechodné opatrenie určitých ústupkov upravených európskymi dohodami s ohľadom na Dohodu o poľnohospodárstve, uzavretú pri mnohostranných obchodných rokovaniach v Uruguaji ( 1 ), naposledy zmenenú a doplnenú nariadením (ES) č. 1595/97 ( 2 ), najmä článok 8 tohto nariadenia, keďže by sa mali zaviesť podrobné pravidlá uplatnenia nového systému minimálnych dovozných cien pre určité druhy mäkkého ovocia pochádzajúceho z Bulharska, Maďarska, Poľska, Rumunska, Slovenska a Českej republiky určeného na spracovanie, obsiahnuté v prílohách k prílohám nariadenia (ES) č. 1595/97; keďže v záujme jasnosti a prezentácie minimálnych cien stanovených v prílohách k uvedeným prílohám by mali byť vyjadrené jednotnou tabuľkou pripojenou k tomuto nariadeniu; keďže musí byť definované slovo „dávka“ použité v odstavci 2 príloh k prílohám k nariadeniu (ES) č. 1595/97; keďže by sa mali konkretizovať vlastnosti, ktoré umožňujú zaradenie každého mrazeného produktu do jednej z tried vymenovaných v prílohách k prílohám k nariadeniu (ES) č. 1595/97 na docielenie správneho uplatnenia systému, keďže je potrebné pravidelné oznamovanie informácií členskými štátmi v súvislosti s dovozom; keďže ustanovenia týkajúce sa tohto oznamovania nahradia ustanovenia obsiahnuté v nariadení Komisie (EHS) č. 1226/92 z 13. mája 1992 o oznamovaní informácií o dovoze určitých produktov spracovaných z ovocia a zeleniny členskými štátmi Komisii ( 3 ), naposledy zmenenom a doplnenom nariadením (ES) č. 2480/96 ( 4 ); keďže však by sa ustanovenia tohto nariadenia týkajúce sa produktov pochádzajúcich z tretích krajín iných ako tie, ktoré sa uvádzajú v tomto nariadení, a boli prijaté podľa nariadenia Rady (ES) č. 1926/96 ( 5 ) mali zachovať; keďže článok 2 nariadenia (ES) č. 1595/97 ruší nariadenie Rady (EHS) č. 1988/93 z 19. júla 1993 o systéme minimálnych dovozných cien pre určité druhy mäkkého ovocia pochádzajúce z Maďarska, Poľska, Českej republiky, Slovenska, Rumunska a Bulharska ( 6 ); keďže v dôsledku toho by sa malo zrušiť nariadenie Komisie (EHS) č. 2140/93 z 28. júla 1993, ktoré obsahuje podrobné pravidlá uplatnenia systému minimálnych dovozných cien pre určité druhy mäkkého ovocia pochádzajúceho z Maďarska, Poľska, Českej republiky, Slovenska, Rumunska a Bulharska a určenie minimálnych dovozných cien uplatniteľných do 30. apríla 1994 ( 7 ), nariadenie Komisie (ES) č. 767/97 z 28. apríla 1997, ktoré stanovuje minimálne dovozné ceny pre určité druhy mäkkého ovocia pochádzajúce z Maďarska, Poľska, Českej republiky, Slovenska, Rumunska a Bulharska pre marketingový rok 1997/98 ( 8 ) a nariadenie Komisie (ES) č. 517/97 z 21. marca 1997 o uplatnení minimálnych cien pre určité druhy mäkkého ovocia pochádzajúce z Poľska ( 9 ); keďže výrobcovia by mali mať možnosť výberu v súvislosti s dovoznými poplatkami, ktoré zahrnujú clo „ad valorem“ a v relevantných prípadoch vyrovnávajúce clo medzi starým a novým systémom počas obdobia od 1. júla 1997 až do dňa, keď nadobudlo účinnosť toto nariadenie; keďže toto nariadenie by sa preto malo uplatniť od 1. júla 1997 len na žiadosť prevádzkovateľa; keďže opatrenia zahrnuté v tomto nariadení sú v súlade s postojom Riadiaceho výboru pre výrobky spracované z ovocia a zeleniny; PRIJALA TOTO NARIADENIE:







Článok 1

Na účely tohto nariadenia „dávka“ znamená tovar, určený na spracovanie prezentovaný pod vyhlásením uvoľnenia do voľného obehu. ►M3 Každá deklarácia sa môže vzťahovať len na tovar pochádzajúci z jednej a tej istej krajiny patriaci pod jeden číselný znak kombinovanej nomenklatúry a, v prípade mrazených výrobkov, pod jeden číselný znak TARIC tak, ako je uvedené v prílohe I. ◄

Článok 2

1. Hodnotu uvedenú v colnom vyhlásení budú sprevádzať všetky informácie potrebné na jej overenie.

2. Ak:

a) nebude faktúra predložená colným orgánom napísaná vývozcom v krajine pôvodu výrobku; alebo

b) orgány nebudú presvedčené, že hodnota uvedená vo vyhlásení predstavuje pravú dovoznú cenu; alebo

c) cena nebude zaplatená predajcovi v období troch mesiacov odo dňa, ktorý bude nasledovať po dátume prijatia vyhlásenia uvoľnenia do voľného obehu colnými orgánmi;

kompetentné orgány podniknú potrebné kroky s cieľom určiť dovoznú cenu zvlášť s odvolaním sa na cenu pri opätovnom predaji uplatnenú dovozcom.

3. Dovozca bude viesť záznamy o platbe predajcovi. Záznamy spolu s obchodnými dokladmi, ako sú faktúry, zmluvy alebo korešpondencia súvisiaca s nákupom a predajom výrobkov, budú tri roky k dispozícii colným orgánom na overenie.

▼M3

Článok 3

1. Pri vybavovaní colných dovozných formalít pred uvedením do voľného obehu colné orgány porovnajú pre každé príslušné množstvo a každú príslušnú krajinu pôvodu hodnotu uvedenú v colnej deklarácii s minimálnou dovoznou cenou príslušného výrobku stanovenou v právnych predpisoch spoločenstva uvedených v prílohe II platných pre príslušný dovoz.

2. Ak je hodnota uvedená v colnej deklarácii nižšia než platná minimálna cena uvedená v odseku 1, vyberie sa vyrovnávací poplatok rovný rozdielu medzi touto hodnotou a minimálnou cenou.

▼B

Článok 4

1. Dávka mrazených jahôd alebo malín sa bude na účely tohto nariadenia zaraďovať ako „celé plody“, ak bude pozostávať s jednotlivo mrazených kusov ovocia, ktoré spĺňajú nasledujúce maximálne požiadavky:

— 10 % váhy znehodnoteného ovocia, ktoré nestratilo viac ako 20 % pôvodnej veľkosti, a

— 3 % váhy kusového ovocia, ktoré nepresahuje 80 % jeho pôvodnej veľkosti, a

— 5 % váhy ovocia, ktoré prekonalo enzýmové zmeny.

V prípade jahôd dávka „celých plodov“ môže obsahovať len ovocie zaradené pred odstránením stopiek z čerstvého ovocia, do triedy „Extra“ alebo „I“.

2. Dávka mrazených čiernych alebo červených ríbezlí sa bude na účely tohto nariadenia zaraďovať ako „odstopkovaná“, ak bude spĺňať nasledujúce maximálne požiadavky:

— jednu celú stopku na 500 g netto váhy ovocia a

— celkovo 2 cm2 cudzieho rastlinného materiálu na 500 g váhy ovocia.

Článok 5

▼M3

1. V prípade výrobkov uvedených v prílohe I k tomuto nariadeniu členské štáty oznámia komisii množstvá uvedené do voľného obehu a ich hodnoty rozdelené podľa krajiny pôvodu a číselného znaku KN a pre mrazené výrobky aj podľa číselného znaku Taric.

▼B

2. Toto oznámenie sa podá do 25. každého mesiaca pre výrobky uvoľnené do voľného obehu medzi 1. a 15. dňom mesiaca a najneskôr do 10. nasledujúceho mesiaca pre výrobky uvoľnené do voľného obehu medzi 16. a posledným dňom mesiaca.

3. Ak sa do voľného obehu neuvoľnili žiadne výrobky v priebehu jedného z období uvedených v odstavci 2, členský štát bude informovať o tom Komisiu v termínoch uvedených v tom odstavci.

▼M2 —————

▼B

Článok 6

Nariadenia (EHS) č. 2140/93, (ES) č. 517/97 a (ES) č. 767/97 sa týmto rušia.

Článok 7

Toto nariadenie nadobudne účinnosť deň po jeho uverejnení v Úradnom vestníku Európskych spoločenstiev.

Toto nariadenie sa bude uplatňovať na požiadanie prevádzkovateľa od 1. júla 1997.

Toto nariadenie je záväzné v celosti a priamo uplatniteľné vo všetkých členských štátoch.

▼M3









PRÍLOHA I







Zoznam výrobkov podliehajúcich systému minimálnych dovozných cien Číselný znak KN Číselný znak TARIC Opis tovaru ex081010 00 0810100010 Jahody na spracovanie ex081020 10 0810201010 Maliny na spracovanie ex081030 10 0810301010 Čierne ríbezle na spracovanie ex081030 30 0810303010 Červené ríbezle na spracovanie ex081110 11 0811101110 Jahody, mrazené, s prísadou cukru alebo iných sladidiel, s obsahom cukru väčším ako 13 % hmotnosti; celé 0811101190 Jahody, mrazené, s prísadou cukru alebo iných sladidiel, s obsahom cukru väčším ako 13 % hmotnosti; ostatné ex081110 19 0811101910 Jahody, mrazené, s prísadou cukru alebo iných sladidiel, s obsahom cukru menším ako 13 % hmotnosti; celé 0811101990 Jahody, mrazené, s prísadou cukru alebo iných sladidiel, s obsahom cukru menším ako 13 % hmotnosti; ostatné ex081110 90 0811109010 Jahody, mrazené, bez pridaného cukru alebo iných sladidiel, celé 0811109090 Jahody, mrazené, bez pridaného cukru alebo iných sladidiel, ostatné ex081120 19 0811201911 Maliny, mrazené, s prísadou cukru alebo iných sladidiel, s obsahom cukru menším ako 13 % hmotnosti; celé 0811201919 Maliny, mrazené, s prísadou cukru alebo iných sladidiel, s obsahom cukru menším ako 13 % hmotnosti; ostatné ex081120 31 0811203110 Maliny, mrazené, bez pridaného cukru alebo iných sladidiel, celé 0811203190 Maliny, mrazené, bez pridaného cukru alebo iných sladidiel, ostatné ex081120 39 0811203910 Čierne ríbezle, mrazené, bez pridaného cukru alebo iných sladidiel, bez stoniek 0811203990 Čierne ríbezle, mrazené, bez pridaného cukru alebo iných sladidiel, ostatné ex081120 51 0811205110 Červené ríbezle, mrazené, bez pridaného cukru alebo iných sladidiel, bez stoniek 0811205190 Červené ríbezle, mrazené, bez pridaného cukru alebo iných sladidiel, ostatné









PRÍLOHA II







Právne predpisy spoločenstva uvedené v článku 3 ods. 1 Tretia krajina pôvodu Príslušné právne predpisy spoločenstva Bulharsko Príloha k prílohe A b) k nariadeniu Rady (ES) č. 2290/2000 z 9. októbra 2000 (Ú. v. ES L 262, 17.10.2000, s.1) ▼M4 ————— ▼M3 Rumunsko Príloha k prílohe A b) k nariadeniu Rady (ES) č. 2435/2000 zo 17. októbra 2000 (Ú. v. ES L 280, 4.11.2000, s.17) ▼M4 —————